Al-Qalam
<s>U ime Allaha, Milostivog, Samilosnog!</s><s>1. Nun.</s><s>Tako Mi kalema i o­noga što o­ni pišu,</s>

<s>2. ti nisi, milošću Gospodara svoga, lud;</s>

<s>3. ti ćeš, sigurno, nagradu neprekidnu dobiti</s>

<s>4. jer ti si, zaista, najljepše ćudi</s>

<s>5. i ti ćeš vidjeti, a i o­ni će vidjeti,</s>

<s>6. ko je od vas lud.</s>

<s>7. Gospodar tvoj dobro zna o­noga koji je s puta Njegova skrenuo i o­n dobro zna o­ne koji su na Pravome putu,</s>

<s>8. zato ne slušaj o­ne koji neće da vjeruju,</s>

<s>9. o­ni bi jedva dočekali da ti popustiš, pa bi i o­ni popustili,</s>

<s>10. i ne slušaj nijednog krivokletnika, prezrena,</s>

<s>11. klevetnika, o­noga koji tuđe riječi prenosi,</s>

<s>12. škrca, nasilnika, velikog grješnika,</s>

<s>13. surova i, osim toga, u tuđe pleme uljeza,</s>

<s>14. samo zato što je bogat i što ima mnogo sinova,</s>

<s>15. koji govori, kad mu se ajeti Naši kazuju: "To su samo naroda drevnih priče!"</s>

<s>16.</s><s>Na nos ćemo Mi njemu biljeg utisnuti!</s>

<s>17.</s><s>Mi smo ih na kušnju stavili, kao što smo vlasnike jedne bašče na kušnju stavili kad su se zakleli da će je, sigurno, rano izjutra obrati</s>

<s>18. a nisu rekli: "Ako Bog da!"</s>

<s>19.</s><s>I dok su o­ni spavali, nju od Gospodara tvoga zadesi nesreća</s>

<s>20. i o­na osvanu opustošena.</s>

<s>21.</s><s>A u zoru o­ni su jedni druge dozivali:</s>

<s>22.</s><s>"Poranite u bašču svoju ako je mislite obrati!"</s>

<s>23.</s><s>I o­ni krenuše tiho razgovarajući:</s>

<s>24.</s><s>"Neka vam danas u nju nikako nijedan siromah ne ulazi!"</s>

<s>25.</s><s>I o­ni poraniše uvjereni da će moći to provesti,</s>

<s>26. a kad je ugledaše, povikaše: "Mi smo zalutali;</s>

<s>27. ali ne, ne - svega smo lišeni!"</s>

<s>28.</s><s>Ponajbolji između njih reče: "Nisam li vam ja govorio da je trebalo na Allaha misliti!"</s>

<s>29.</s><s>"Hvaljen neka je Gospodar naš!" - "mi smo, uistinu, nepravedni bili!"</s>

<s>30.</s><s>I o­nda počeše jedni druge koriti.</s>

<s>31.</s><s>"Teško nama!" - govorili su - "mi smo, zaista, obijesni bili;</s>

<s>32.</s><s>Gospodar naš nam može bolju od nje dati, samo od Gospodara našeg mi se nadamo naknadi!"</s>

<s>33.</s><s>Eto takva je bila kazna, a na o­nome je svijetu je, nek znaju, kazna još veća!</s>

<s>34.</s><s>Za o­ne koji se budu bojali Allaha biće, zaista, dženneti uživanja u Gospodara njihova -</s>

<s>35. zar ćemo muslimane sa nevjernicima izjednačiti?!</s>

<s>36.</s><s>Šta vam je, kako rasuđujete?</s>

<s>37.</s><s>Imate li vi Knjigu, pa u njoj čitate</s>

<s>38. da ćete imati o­no što vi izaberete?</s>

<s>39.</s><s>Ili, zar smo vam se zakleli zakletvama koje će do Sudnjeg dana vrijediti da ćete o­no što vi odredite imati?</s>

<s>40.</s><s>Upitaj ih ko je od njih jamac za to.</s>

<s>41.</s><s>Ili, imaju li o­ni druge jamce?</s><s>Pa neka jamce svoje dovedu, ako govore istinu.</s>

<s>42.</s><s>Na Dan kada bude nepodnošljivo i kada budu pozvani da licem na tle padnu pa ne budu mogli,</s>

<s>43. oborenih pogleda i sasvim poniženi biće nevjernici - a bili su pozivani da licem na tle padaju dok su živi i zdravi bili.</s>

<s>44.</s><s>Zato ostavi Mene i o­ne koji ovaj Govor poriču, Mi ćemo ih postepeno odakle se i ne nadaju patnji približavati</s>

<s>45. i vremena im davati, jer je obmana Moja, zaista, jaka!</s>

<s>46.</s><s>Tražiš li ti od njih nagradu, pa su nametom opterećeni?</s>

<s>47.</s><s>Ili je u njih iskonska knjiga, pa prepisuju?</s>

<s>48.</s><s>Ti strpljivo čekaj presudu Gospodara svoga i ne budi kao Zunnun koji je u ogorčenju zavapio.</s>

<s>49.</s><s>I da ga nije stigla Allahova milost, na pusto mjesto bi izbačen bio* i prijekor bi zaslužio,</s>

<s>50. ali, Gospodar njegov ga je odabrao i učinio ga jednim od o­nih koji su dobri.</s>

<s>51.</s><s>Skoro da te nevjernici pogledima svojim obore kad Kur’an slušaju, govoreći: "On je, uistinu, luda!"</s>

<s>52.</s><s>A Kur’an je svijetu cijelome opomena!</s>

<s>(Kur'an Časni)</s>

